**Sir Ddinbych Ffyniannus**

Cronfa Cydweithrediad Busnesau Sir Ddinbych

Cyllidir y prosiect hwn gan Lywodraeth y Deyrnas Unedig drwy Gronfa Ffyniant Gyffredin y Deyrnas Unedig

# Nodiadau Canllaw Cronfa Cydweithrediad Busnesau Sir Ddinbych Ffyniannus

# Cefnogi Busnesau Lleol

Bydd cronfa Cydweithrediad Busnesau Sir Ddinbych Ffyniannus yn hyrwyddo ac yn cefnogi rhwydweithio a chydweithredu, trwy ymyriadau sy’n dod â busnesau a phartneriaid mewn sector penodol ac ar draws sectorau ynghyd i rannu gwybodaeth, arbenigedd ac adnoddau ac ysgogi arloesi a thwf. Bydd yn canolbwyntio ar:

* Arloesi
* Entrepreneuriaeth
* Twf busnes
* Dyheadau sero net

Bydd y gronfa yn cefnogi grwpiau megis grwpiau busnes, siambrau masnach a chlystyrau busnesau i wireddu prosiectau ymarferol sydd o fudd iddynt ar y cyd; a sefydliadau sy’n gweithredu yn y sir sy’n awyddus i gyflawni prosiectau wedi’u targedu at fentrau bach a micro, yn cynnwys mentrau cymdeithasol.

Bydd y gronfa yn canolbwyntio ar roi hwb i fusnesau bach a micro, sy’n cael eu diffinio gan Lywodraeth y Deyrnas Unedig fel busnes sy’n meddu ar unrhyw ddau o’r nodweddion isod:

* + Trosiant o £10.2 miliwn neu lai
	+ £5.1 miliwn neu lai ar y fantolen
	+ 50 neu lai o gyflogeion.

Ni fydd y gronfa hon yn cefnogi rhoi cyllid yn uniongyrchol i fusnesau unigol. Edrychwch ar gronfa Sir Ddinbych Ffyniannus am gymorth o’r fath ar y ddolen ganlynol [Sir Ddinbych Ffyniannus - Cadwyn Clwyd](https://cadwynclwyd.co.uk/funding-areas/prosperous-denbighshire/?lang=cy)

# Pa brosiectau y gellir eu cefnogi?

Bydd angen i brosiectau a gefnogir hyrwyddo rhwydweithio a chydweithredu, trwy ymyriadau sy’n dod â busnesau a phartneriaid mewn sector penodol ac ar draws sectorau ynghyd i rannu gwybodaeth, arbenigedd ac adnoddau, ac ysgogi arloesi a thwf. Bydd angen i’r prosiect ganolbwyntio ar un neu ragor o’r canlynol: Arloesi; Entrepreneuriaeth; Twf Busnes neu Ddyheadau sero net. Bydd angen i brosiectau gadw at egwyddorion a chanllawiau sy’n cwmpasu Cydraddoldeb, Sero Net a’r Gymraeg fel y nodir yn Atodiad 1 ynghyd â gofynion cyhoeddusrwydd y gronfa a amlinellir yn Atodiad 2. Gall prosiectau dderbyn hyd at 100% o gyllid grant a chynigir cefnogaeth ar gyfer costau refeniw megis:

* + Ymgynghoreiaeth
	+ Hyfforddiant
	+ Costau rhwydweithio a gweithdy busnes
	+ Prosiectau peilot
	+ Costau cydlynydd
	+ Ffioedd proffesiynol
	+ Costau astudiaeth ddichonoldeb
	+ Staff

Rhestrir y costau nad ydynt yn gymwys yn Atodiad 3. Bydd yr holl gostau a gefnogir gan y Gronfa Ffyniant Gyffredin yn ddarostyngedig i ofynion caffael y Gronfa Ffyniant Gyffredin fel y nodir yn Atodiad 4.

Bydd angen i brosiectau a gefnogir gan y gronfa gyflawni yn erbyn y themâu, allbynnau a chanlyniadau SPF canlynol (gellir dod o hyd i fanylion pellach am Ymyriadau SPF ar y ddolen ganlynol [UK Shared Prosperity Fund 2025-26: Technical note - GOV.UK](https://www.gov.uk/government/publications/uk-shared-prosperity-fund-prospectus/uk-shared-prosperity-fund-2025-26-technical-note#introduction)

***Allbynnau a Deilliannau:***

|  |  |
| --- | --- |
| ***Allbynnau*** | ***Tystiolaeth sydd ei angen*** |
| OP10 Nifer y mentrau sy'n derbyn cymorth anariannol | Enw'r fenter, cyfeiriad (gan gynnwys y cod post, disgrifiad o'r math o gymorth a ddarperir) |
| OP11 Nifer o entrepreneuriaid posibl a gynorthwywyd i fod yn barod i fentrau | Cyfenw, rhan gyntaf y cod post, disgrifiad o'r math o gymorth a ddarperir |

|  |  |
| --- | --- |
| ***Deilliannau*** | ***Tystiolaeth sydd ei angen*** |
| OC09 Swyddi wedi'u diogelu o ganlyniad i gefnogaeth | Enw'r cyflogwr, cyfeiriad, teitl swydd y gweithwyr, nifer yr oriau a weithiwyd, cadarnhad bod y swydd mewn perygl |
| OC11 Nifer y mentrau sy'n mabwysiadu cynhyrchion neu wasanaethau newydd neu well | Enw, cyfeiriad, cod post y fenter. Enw cynhyrchion neu wasanaethau newydd neu well.; Disgrifiad o sut y mabwysiadodd y fenter gynhyrchion neu wasanaethau newydd neu well. |
| OC12 Nifer y mentrau sy'n mabwysiadu technolegau neu brosesau newydd i'r cwmni | Enw'r fenter, cyfeiriad, cod post. Enw'r dechnoleg / proses newydd; Disgrifiad o sut y mabwysiadodd y fenter dechnolegau / prosesau newydd i'r cwmni o ganlyniad i'r prosiect. |
| OC14 Nifer y mentrau â chynhyrchiant gwell | Enw'r fenter, cyfeiriad, cod post. Disgrifiad o sut y gwellwyd y cynhyrchiant o ganlyniad i'r prosiect. |

# Pwy sy’n cael cynnig prosiect arfaethedig?

Caiff y mathau o sefydliadau ac endidau isod gynnig prosiectau arfaethedig cyn belled mai’r buddiolwyr terfynol yw busnesau bach a busnesau micro a / neu fentrau cymdeithasol yn Sir Ddinbych:

* + Grwpiau a Fforymau Busnes
	+ Cymdeithasau Busnes
	+ Siambrau Masnach
	+ Ffederasiwn Busnes
	+ Sefydliadau sector cyhoeddus, yn cynnwys y Cyngor Sir, Cynghorau Tref / Cymuned
	+ Mentrau cymdeithasol, yn cynnwys Cwmnïau Budd Cymunedol a chydweithredfeydd

Rhaid i gynigion prosiect arfaethedig ddangos yn glir y gefnogaeth gan y sector busnes e.e. gan grwpiau busnes a / neu randdeiliaid sy’n gweithredu yn y sector.

1. **Amserlen gyflawni a chyllid**

Gellir ariannu prosiectau o 1af Ebrill 2025 a rhaid eu cwblhau erbyn 28ain Chwefror 2026. Gall y Gronfa Gydweithio gefnogi hyd at 100% o gostau cymwys, nid yw cyllid cyfatebol yn orfodol.

# Sut i gymryd rhan

Anfonwch eich syniadau prosiect arfaethedig gan ddefnyddio’r Ffurflen CYnnig Prosiect sydd ar gael ar wefan Cadwyn Clwyd. Gall prosiectau a gymeradwyir gael eu gweithredu gan Cadwyn Clwyd trwy gomisiynu nwyddau a gwasanaethau ar ran cynigydd y prosiect neu drwy roi grant i gynigydd y prosiect. Bydd cynigion a gyflwynir yn cael eu hasesu ar sail y canlynol:

Bydd Ffurflenni Cynnig Prosiectau yn cael eu hystyried ar sail rhaglen dreigl. Byddant yn cael eu hasesu gan y panel prosiectau ar sail y meini prawf isod

***Cymhwysedd***

|  |  |
| --- | --- |
| A yw gweithgaredd y prosiect yn gymwys dan ofynion Cronfa Ffyniant Gyffredin y Deyrnas Unedig a Chronfa Cydweithrediad Busnesau Sir Ddinbych Ffyniannus | Ydi / Nac ydi |
| A yw’r amserlen yn realistig i gyflawni’r prosiect (h.y. a ellir ei gyflawni a’i gwblhau erbyn 28 Chefror 2026? | Ydi / Nac ydi |

Os atebwyd ‘Ydi’ i’r uchod gall y prosiect fwrw ymlaen i’r cam sgorio.

***Sgorio***

|  |  |
| --- | --- |
| Cyfraniad i flaenoriaethau Cronfa Ffyniant Gyffredin y Deyrnas Unedig | Sgôr allan o 10 |
| Y budd I fusnesau lleol AC / NEU gyfranogiad busnes ynghyd a chefnogaeth busnesau i’r prosiect | Sgôr allan o 5 |
| Allbynnau a deilliannau potensial | Sgôr allan o 5 |
| Gwerth am arian | Sgôr allan o 5 |

Mae angen i gynnig prosiect arfaethedig gael sgôr o 13 neu fwy i ystyried ei gymeradwyo.

# Rheolau Rheoli Cymorthdaliadau’r Deyrnas Unedig

Mae’n rhaid i ymgeiswyr am gyllid Sir Ddinbych Ffyniannus gydymffurfio ag ymrwymiadau Rheoli Cymorthdaliadau’r Deyrnas Unedig. Mae’r holl grantiau’n ddarostyngedig i reolau Rheoli Cymorthdaliadau y Deyrnas Unedig. Cewch ragor o

wybodaeth yma: [Guidance on the UK’s international subsidy control commitments -](https://www.gov.uk/government/publications/complying-with-the-uks-international-obligations-on-subsidy-control-guidance-for-public-authorities/technical-guidance-on-the-uks-international-subsidy-control-commitments) [GOV.UK (www.gov.uk)](https://www.gov.uk/government/publications/complying-with-the-uks-international-obligations-on-subsidy-control-guidance-for-public-authorities/technical-guidance-on-the-uks-international-subsidy-control-commitments)

# Datganiad Preifatrwydd Cadwyn Clwyd

Mae Cadwyn Clwyd yn trin preifatrwydd data yn ddifrifol iawn ac mae’n cydymffurfio â phob agwedd o fframwaith ddeddfwriaethol diogelu data y Deyrnas Unedig, sy’n cynnwys y Rheoliad Cyffredinol ar Ddiogelu Data (GDPR) a deddfwriaeth y Deyrnas Unedig ei hun. Edrychwch ar ein [polisi preifatwydd](polisi%20preifatwydd) sy’n egluro sut rydym ni’n diogelu eich hawliau personol chi.

# Atodiad 1 Cydraddoldeb, Y Gymraeg a Sero Net

Rhaid i’r holl brosiectau a gefnogir gan gyllid Sir Ddinbych Ffyniannus gadw at y polisïau a ganlyn:

# Cydraddoldeb

Bydd Cadwyn Clwyd yn sicrhau defnyddio dull rhagweithiol i uchafu cyfleoedd o ran cyfraniad y prosiect i bob un o’r grwpiau nodweddion gwarchodedig, fel y nodir yn Neddf Cydraddoldeb 2010. Felly bydd ystyried effeithiau potensial gweithredoedd y prosiect ar grwpiau nodweddion gwarchodedig yn ystyriaeth allweddol i grwpiau llywio’r prosiect yn ei swyddogaeth yn cymeradwyo ceisiadau.

Dylai ymgeiswyr am grantiau Sir Ddinbych Ffyniannus ystyried, a gweithredu ble bo’n briodol, i deilwra gweithredoedd wedi’u cyllido gan grant i ymateb i anghenion mynediad grwpiau nodweddion gwarchodedig; datblygu prosesau monitro sy’n cynnwys asesiad cydraddoldeb penodol; ymgysylltu’n weithredol â mudiadau a grwpiau cydraddoldeb sy’n cynrychioli’r rhai â nodweddion gwarchodedig i sicrhau bod buddion buddsoddiad y prosiect yn cael eu huchafu ar gyfer y grwpiau hynny.

# Y Gymraeg

O ran bodloni y gofynion a nodir yn Nogfen Gyngor Comisiynydd y Gymraeg ynghylch cronfeydd, benthyciadau a nawdd, bydd y prosiect yn ymrwymo i:

* Sicrhau bod yr holl Swyddogion Prosiect yn gyfarwydd â nodiadau

canllaw’r Comisiynydd.

* Sicrhau nad yw’r Gymraeg yn cael ei thrin yn llai ffafriol na’r Saesneg ym mhob gweithgarwch a bod y Gymraeg yn cael ei hybu’n rhagweithiol a’i hwyluso yng nghyd-destun holl weithgarwch y prosiect.
* Sicrhau rhoi cyngor rhagweithiol i holl bartneriaid a rhanddeiliaid y prosiect i’w cynorthwyo i ddeall y gofynion o ran defnyddio a hyrwyddo’r Gymraeg yn y prosiect.
* Sicrhau bod yr holl gyfathrebu gyda’r cyhoedd a buddiolwyr y prosiect yn ddwyieithog a bod pawb sy’n cymryd rhan yn y prosiect yn rhydd i gyfathrebu yn un ai’r Gymraeg neu’r Saesneg.
* Ble bo angen rhagor o arweiniad neu gyngor, sicrhau ymgynghori â swyddfa Comisiynydd y Gymraeg.

# Sero Net

Dylai ymgeiswyr i gronfa Sir Ddinbych Ffyniannus ystyried pwyslais Llywodraeth Cymru a Llywodraeth y DU ar gyfrannu at amcanion sero net ac ystyriaethau amgylcheddol ehangach. Bydd ymyriadau wedi’u seilio ar arferion gorau carbon isel neu garbon sero, defnyddio a chefnogi technoleg glân arloesol ble bo’n bosibl a chefnogi’r sgiliau cynyddol a’r cadwynau cyflenwi sy’n cefnogi sero net, ble bo’n bosibl. Dylai’r ymgeisydd fabwysiadu’r egwyddor o dwf glân a fydd yn cyfrannu’n

uniongyrchol at ymrwymiad cyfreithiol y DU i leihau allyriadau nwyon tŷ gwydr i sero net erbyn 2050.

Bydd yn ofynnol i’r holl ymgeiswyr ystyried sut y gall eu prosiectau weithio gyda’r amgylchedd naturiol i wireddu amcanion y prosiect a chefnogi twf gwyrdd ac – fel isafswm – ystyried effaith y prosiect ar natur a’n hasedau naturiol.

# Atodiad 2 Brandio a Chyhoeddusrwydd

Mae Sir Ddinbych Ffyniannus yn brosiect a gyllidir gan Lywodraeth y Deyrnas Unedig trwy Gronfa Ffyniant Gyffredin y Deyrnas Unedig. Mae’n ofynnol i Cadwyn Clwyd roi cyhoeddusrwydd i’r cymorth a dderbyniwyd gan y Gronfa Ffyniant Gyffredin wrth gyfathrebu am y prosiect gyda buddiolwyr a/neu’r cyhoedd. Byddwn yn defnyddio logo Llywodraeth y DU isod, Cyngor Sir Ddinbych a Cadwyn Clwyd hefyd.



Mae’n bwysig bod y logos wedi’u lleoli yn y drefn gywir. Eu lleoliadau yw: logo Llywodraeth y DU ar y brig ar y chwith; logo Cadwyn Clwyd ar y brig ar y dde; logo Cyngor Sir Ddinbych ar y gwaelod ar y chwith. Cewch ragor o arweiniad gan y Swyddog Prosiect Grantiau Busnes.

Fel rhan o’r gofynion rhoi cyhoeddusrwydd i’r cymorth gan y Gronfa Ffyniant Gyffredin gan Cadwyn Clwyd, cynghorir y rhai sy’n derbyn grant y bydd manylion am y cytundeb grant yn cael eu gwneud yn gyhoeddus. Yn ychwanegol, bydd yn ofynnol i’r rhai sy’n derbyn grant:

* Gael eu cynnwys mewn datganiadau i’r wasg gan Cadwyn Clwyd i hyrwyddo’r gronfa a hybu straeon newyddion da am y gronfa, ynghyd â’r cymorth a dderbyniwyd.
* Gael eu cynnwys mewn astudiaethau achos ar-lein gan Cadwyn Clwyd i hybu

a chyfathrebu’r cymorth a dderbyniwyd.

* Cymryd rhan yn ymgyrchoedd cyfathrebu cyfryngau cymdeithasol Cadwyn

Clwyd i hybu a chyfathrebu’r cymorth a dderbyniwyd.

Anogir y rhai sy’n derbyn grant i roi cyhoeddusrwydd i’r cymorth a dderbyniwyd trwy eu cyfryngau cyfathrebu eu hunain. Dylai derbynyddion grant ddilyn y canllawiau isod dan amgylchiadau o’r fath:

* Cynnwys logos Llywodraeth y DU Cymru, Cyngor Sir Ddinbych a Cadwyn Clwyd.
* Cynnwys y testun isod mewn cyfathrebiadau:

- *“Mae [enw’r prosiect] wedi derbyn £[SWM A DDERBYNIWYD] gan*

*Lywodraeth y Deyrnas Unedig drwy Gronfa Ffyniant Gyffredin y DU.”*

* Wrth ddisgrifio neu hyrwyddo’r grant ar y cyfryngau cymdeithasol dylid defnyddio’r hashnod #UKSPF. Gallai Llywodraeth y DU aildrydar hyn.
* Tagio’r cyfrifon cyfryngau cymdeithasol a ganlyn fel y gall Cadwyn Clwyd a’r

Awdurdod Arweiniol ymateb a / neu rannu ac aildrydar y cynnwys:

|  |  |  |
| --- | --- | --- |
| Sefydliad | Llwyfan | Enw |
| Cadwyn Clwyd | Facebook | @CadwynClwyd @CadClwyd |
| Trydar | @CadwynClwyd |
| Cyngor Sir Ddinbych | Facebook | @Cyngorsirddinbych @DenbighshireCountyCouncil |
| Trydar | @CyngorSDd @DenbighshireCC |
| Instagram | @cyngorsirddinbych @denbighshirecc |

# Atodiad 3 Costau anghymwys

Ni chaiff y rhai sy’n derbyn grant hawlio costau anghymwys a nodir yn y rhestr hon, nad yw’n holl-gynhwysol, dan unrhyw amgylchiadau:

* Eitemau na chafodd eu cymeradwyo gan y panel sgorio
* Prynu eitemau gydag arian parod
* Costau cynnal, yn cynnwys ond heb eu cyfyngu i daliadau rhent, yswiriant, cyfleustodau ac ati
* Stoc neu ddeunyddiau crai
* Eitemau tafladwy, yn cynnwys ond heb eu cyfyngu i napcynnau, cwpanau coffi tafladwy, cling ffilm ac ati
* Talu am lobïo, sy’n golygu defnyddio cronfeydd grant i gyllido lobïo (trwy gwmni allanol neu staff mewnol) er mwyn cyflawni gweithgareddau i ddylanwadu ar neu geisio dylanwadu ar y Senedd, y Llywodraeth neu weithgarwch gwleidyddol, neu geisio dylanwadu ar weithredu deddfwriaethol neu reoleiddiol
* Defnyddio cyllid grant i alluogi un rhan o’r llywodraeth i herio rhan arall ar

bynciau nad ydynt yn gysylltiedig â phwrpas cytunedig y grant

* Defnyddio cyllid grant i ddeisebu am ragor o gyllid
* Treuliau, er enghraifft, treuliau diddanu, wedi’u hanelu’n benodol at ddylanwadu er mwyn newid polisi’r llywodraeth
* Treth ar Werth (TAW) y gellir ei hawlio’n ôl gan Gyllid a Thollau Ei Fawrhydi; mae TAW na ellir ei adfer gan Gyllid a Thollau Ei Fawrhydi yn gost cymwys dan y Gronfa Ffyniant Gyffredin y Deyrnas Unedig
* Taliadau am weithgareddau plaid wleidyddol neu natur grefyddol yn unig
* Cyfraniadau mewn da
* Taliadau llog neu daliadau tâl gwasanaeth cytundebau les cyllid
* Anrhegion neu daliadau am roddion neu gyfraniadau
* Dirwyon statudol, dirwyon neu gosbau troseddol, iawndal neu unrhyw gostau cyfreithiol cysylltiedig
* Costau gwaith neu weithgareddau y dylid eu cyflawni fel dyletswydd statudol,

neu gostau sydd wedi’u cyllido’n llawn gan ffynonellau eraill

* Dyledion drwg i bartïon perthynol
* Taliadau am ddiswyddo annheg neu iawndal arall
* Costau dibrisiant neu amorteiddio neu amhariad asedau sy’n eiddo i

dderbynydd y grant

* Digwyddiadau annisgwyl ac atebolrwydd am ddigwyddiadau annisgwyl
* Difidendau
* Costau’n deillio o ohirio taliadau i gredydwyr
* Costau’n gysylltiedig â dirwyn cwmni i ben
* Costau ailstrwythuro cwmni i adfer y cwmni i sefyllfa hyfyw
* Costau cyfreithiol yng nghyswllt cyfreitha
* Costau a ddaeth i ran unigolion wrth sefydlu a chyfrannu i gynlluniau pensiwn preifat
* Taliadau sy’n torri neu sy’n groes i’r cytundeb cyllido neu ddeddfwriaeth y

Deyrnas Unedig

* Unrhyw ymrwymiadau gwariant roedd y fenter wedi ymrwymo iddynt cyn

dyddiad dyfarnu’r cyllid (ni fyddwn yn talu costau ôl-weithredol)

* Unrhyw wariant ar ôl dyddiad diwedd y prosiect/cyfnod y grant
* Unrhyw wariant y darparwyd cyllid dyblyg iddo gan drydydd parti, ar gyfer yr un pwrpas â’r cais am gyllid Sir Ddinbych Ffyniannus, ond na ddatgelwyd i Cadwyn Clwyd.

Ni ellir dyfarnu grantiau sy’n cael effaith berthnasol ar fasnachu rhyngwladol a buddsoddi mewn gwlad arall. Yn ychwanegol, ni all grantiau effeithio ar fasnachu nwyddau a thrydan cyfanwerthu rhwng Gogledd Iwerddon a’r Undeb Ewropeaidd a rhaid i’r fenter sicrhau nad yw’r grant yn cael ei ddefnyddio mewn modd sy’n effeithio ar unrhyw fasnach o’r fath.

Nid yw busnesau a chostau amaethyddiaeth, pysgodfeydd a choedwigaeth yn gymwys. Nid yw prosesu cynhyrchion amaethyddol i gynhyrchu cynhyrchion amaethyddol eraill yn gymwys. Nid yw busnesau a chostau cludo llwythi ar y ffyrdd neu trwy’r awyr yn gymwys ychwaith. Nid yw marchnata busnesau amaethyddiaeth, pysgodfeydd, coedwigaeth a chludiant cludo llwythi ar y ffyrdd neu trwy’r awyr yn gymwys. Hefyd nid yw gweithgareddau’n gysylltiedig ag allforio a chymorth sy’n dibynnu ar ddefnyddio nwyddau domestig yn hytrach na nwyddau wedi’u mewnforio yn gymwys.

# Atodiad 4 Caffael

Bydd yn ofynnol i unrhyw brosiect sy’n derbyn cyllid Cronfa Ffyniant Gyffredin gadw at y gofynion caffael fel y nodir yn yng nghanllawiau Cronfa Ffyniant Gyffredin y Deyrnas Unedig:

[UK Shared Prosperity Fund: procurement (8) - GOV.UK (www.gov.uk)](https://www.gov.uk/guidance/uk-shared-prosperity-fund-procurement-8)